**projektas**

**reg. Nr. T-**

**2.16.darbotvarkės klausimas**

**Pasvalio rajono savivaldybės taryba**

**Sprendimas**

**DĖL**pRITARIMO PROJEKTO PARAIŠKOS TEIKIMUI

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos 16 straipsnio 4 dalimi ir 2021–2027 m. Interreg VI-A Latvijos ir Lietuvos bendradarbiavimo per sieną programos 1-uoju kvietimu teikti paraiškas, Pasvalio rajono savivaldybės taryba nusprendžia:

1. Pritarti, kad Pasvalio krašto muziejus teiktų projekto paraišką 2021–2027 m. Interreg VI-A Latvijos ir Lietuvos bendradarbiavimo programos 1-ojo kvietimo finansavimui gauti ir dalyvautų vadovaujančio partnerio teisėmis projekte „Istorinės jungtys Žiemgaloje: Pasvalio–Bauskės regionai“ (toliau – Projektas) kartu su Bauskės rajono savivaldybės kultūros įstaiga – Bauskės muziejumi.
2. Prisidėti prie Projekto Pasvalio rajono savivaldybės biudžeto lėšomis: ne mažiau kaip 20 procentų tinkamų finansuoti Projekto išlaidų; padengti visas netinkamas, tačiau šiam Projektui įgyvendinti reikalingas išlaidas, bei tinkamų finansuoti išlaidų dalį, kurių nepadengia Projekto finansavimas.
3. Įgalioti Pasvalio krašto muziejaus direktorių pasirašyti visus su Projekto paraiškos pateikimu, vertinimu ir su Projekto įgyvendinimu susijusius dokumentus (sutartis ir kt.).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus vedėjas

Gytis Vitkus

2023-02-13

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL** pRITARIMO PROJEKTO PARAIŠKOS TEIKIMUI

2023 m. vasario 13 d.

Pasvalys

**1. Sprendimo projekto rengimo pagrindas.**

Pasvalio krašto muziejus ne vėliau kaip iki 2023 m. kovo 29 dienos ketina pateikti projekto paraišką 2021–2027 m. Interreg VI-A Latvijos ir Lietuvos bendradarbiavimo programos 1-ojo kvietimo finansavimui gauti ir dalyvauti vadovaujančio partnerio teisėmis su Bauskės rajono savivaldybės kultūros įstaiga – Bauskės muziejumi projekte „Istorinės jungtys Žiemgaloje: Pasvalio–Bauskės regionai“.

Šio projekto teikėjas (vadovaujantis partneris) – Pasvalio krašto muziejus (Pasvalio rajono savivaldybės biudžetinė įstaiga), partneris – Bauskės muziejus (Bauskės rajono savivaldybės kultūros įstaiga). Norint teikti šią projekto paraišką, reikia Savivaldybės tarybos pritarimo.

Su Interreg VI-A Latvijos ir Lietuvos bendradarbiavimo programos 1-uojo kvietimu finansavimui gauti galima susipažinti atsidarius šią nuorodą:

<https://latlit.eu/calls-for-proposals/pirmasis-latvijos-ir-lietuvos-programos-kvietimas-teikti-paraiskas/>

**2. Sprendimo projekto tikslai ir uždaviniai.**

Projektu siekiama aktualizuoti pamirštus ar(ir) mažiau žinomus istorinius ir kultūrinius ryšius tarp dviejų pasienių savivaldybių – Pasvalio ir Bauskės. Projektu metu įgyvendinant įvairias veiklas, bus rekonstruota dalis Pasvalio krašto muziejaus erdvių (parodų salė, edukacinė klasė), atliktų mokslinių tyrimų pagrindu bus įrengta nauja, interaktyvi kilnojama ekspozicija, skirta Pasvalio ir Bauskės savivaldybes vienijančiam Žiemgalos regionui pristatyti. Taip pat muziejaus lankytojams bus pasiūlytas naujas edukacinių užsiėmimų rinkinys, supažindinantis lankytojus su reikšmingu etniniu Žiemgalos regiono (Pasvalio–Bauskės) kultūriniu paveldu, bus integruoti nauji inovatyvūs turizmo produktai – virtualios realybės žiūronai, kurie prisidės prie pasienio rajonų gamtos ir kultūros paveldo populiarinimo bei sumažins socialiai pažeidžiamų asmenų, negalinčių keliauti, atskirtį. Taip pat bus parengti audio gidai, pritaikyti įvairioms žmonių grupėms. Projektas paskatins turizmo plėtrą, pagerins Programos teritorijoje gyvenančių asmenų aptarnavimo kokybę.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma. Priėmus šį sprendimo projektą, bus sudarytos sąlygos vykdyti projektą, kurio pagrindinis projekto tikslas – skatinti turizmo plėtrą, pagrįstą istorinių ir kultūrinių ryšių aktualizavimu Pasvalio–Bauskės regionuose.

**4. Skaičiavimai, išlaidų sąmatos, finansavimo šaltiniai**.

Preliminarus projekto įgyvendinimo laikotarpis 2024–2025 metai (24 mėn.). Projekto finansavimo intensyvumas: iki 80 proc. visų tinkamų finansuoti projekto išlaidų. Bendra projekto „Istorinės jungtys Žiemgaloje: Pasvalio–Bauskės regionai“ vertė 750 000,00 Eur, planuojama Pasvalio krašto muziejaus dalies projekto vertė – iki 375 000,00 Eur. Projektui įgyvendinti bus panaudotos Europos regioninės plėtros fondo (300 000,00 Eur) ir Pasvalio rajono savivaldybės biudžeto lėšos (iki 75 000,00 Eur).

**5.** **Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6.** **Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**7. Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatoriai – Pasvalio rajono savivaldybės administracijos Strateginio planavimo ir investicijų skyrius.Asmuo, atsakingas už sprendimo vykdymo kontrolę **–** Pasvalio rajono savivaldybės administracijos Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus vedėjas Gytis Vitkus